MIHAI IGNAT 
PRINȚESA CARE SFORĂIA 


Cîștigătoare a Concursului UNITER 
Cea mai bună piesă românească a anului 2020 


În Selecţia finală, au mai fost nominalizate: 
Stockholm de Ana Sorina Corneanu 
Tăcerea de Mihai Ignat 
Game over de Cristina Cozma 
Operaţiunea „Vampirul de Radu Popescu 


Concursul se desfășoară 
sub egida și cu sprijinul 


CASEI REGALE A ROMÂNIEI 


URAT 


Editură a UNITER 
Coperta: Dan Stanciu 


Redactor: Elena Popescu 
Tehnoredactare: Marieta Ilie 


© UNITEXT, Editura a UNITER, București, 2021 


Colecția PIESE NOI 
Seria DRAMATURGI ROMÂNI 


MIHAI IGNAT 


TEATRU 
PRINȚESA 
CARE SFORĂIA 


Editura UNITEXT 
București, 2021 


(piesă pentru copiii între 7 și 7o de ani) 
Această piesă permite și încurajează cu 
bună știință interacţiunea cu publicul, în 
consecință și improvizația. 


PERSONAJE: 
Prinţesa 


Regina 

Regele 

Guvernanta 

Sfetnicul 

Vraciul 

Făt-Nefrumos 

Prinţul de Aur 

Prinţul Diamantelor 
Prinţul de Platină 
Doamna de companie 1 
Doamna de companie 2 
Doamna de companie 3 
Halebardier 1 
Halebardier 2 

Curteni, pleavă 


SCENA 1 


Regele, Sfetnicul, apoi Regina, Printesa, 
Doamnele de companie etc. Făt-Nefrumos 
e și el în mulţime, urmărind ce se întâmplă. 


Sala tronului. Regele intră precipitat. E 
întâmpinat de Sfetnic. 
REGELE: (Agitat) Au venit? 


SFETNICUL: Acum intră pe poartă, regele 
meu. 


REGELE: Deci au venit! 


SFETNICUL: De ce ești așa agitat, regele 
meu? 


REGELE: De-aia! Ce-ntrebare! 


SFETNICUL: Doar n-au lipsit decât două 
săptămâni, regele meu. 


REGELE: Ha! (Se burzuluiește) Auzi, de 
când îmi spui tu, bătrâne învechit în rele, 
„regele meu”?! 


SFETNICUL: Păi nu ești regele meu? 


REGELE: Al tău, al șambelanului, al 
curtenilor, al tuturor! Dar sună cam ciudat... 


SFETNICUL: De ce ciudat, re- (Se oprește) 


REGELE: De parcă... m-ai luat în stăpânire! 
De parc-aș fi supusul tău, nu stăpânul tău. 


Ha! 


SFETNICUL: Vai, vai, nicidecum, re- 
majestate! Să-mi sară ochii din cap dacă- 


REGELE: Păi să-ți sară, sfetnice, să-ți sară! 


SFETNICUL: (Uluit) Pof- pof- pof- pof- 
tim?! 


Regele râde, brusc binedispus. 


REGELE: Ce ochi ai făcut! Hi hi hi! Ochi 
de broască perpelită! Hi hi hi! 


SFETNICUL: (Spre public, strâmbându-se 
ironic) Ce simţ al umorului... Voi chiar 
râdeți la așa ceva...? 


Intră Regina, precipitată. E bine dispusă. 


REGELE: Doamnă... 


REGINA: Domnul meu... Ce bine să vă 
revăd! 


REGELE: Nu mai putin fericit, draga mea! 


Se îmbrățișează. Intră doamnele de 
companie. Ele îi fac loc Prințesei. Prințesa 
e desăvârșită. Frumuseţea și perfecțiunea 
ei îţi iau ochii. Regele o cheamă la ea, regal 
și-n același timp părintesc. 


REGELE: Vino, copila mea minunată! 


Prinţesa se apropie, face o reverență, 
apoi se lasă îmbrăţișată. Nu e doar foarte 
frumoasă, ci și îngâmfată. 


REGELE: (O ia de la piept, o privește în 
faţă) Eşti tot mai frumoasă, fiica mea...! 
PRINȚESA: Sunt cea mai frumoasă, tată. 


REGINA: O, dac-ai ști cât de admirată a fost 
de curtea Regelui Opus! l-a cucerit pe toți. 


PRINȚESA: E și normal, dacă sunt perfectă! 


DOAMNA DE COMPANIE 1: Are o statură 
potrivită! 


DOAMNA DE COMPANIE 2:Are un ten 
desăvârşit! 


DOAMNA DE COMPANIE 3: Are o talie de 
viespe! 


DOAMNA DE COMPANIE 1: Are picioare 
superbe! 


SFETNICUL: Nu stiu, nu i le-am vàzut 
niciodată. 

DOAMNA DE COMPANIE 2:Vă spunem noi 
că sunt superbe! 


DOAMNA DE COMPANIE 3: Are un chip de 
înger! 


DOAMNA DE COMPANIE 1: Are mâini 
delicate! 


DOAMNA DE COMPANIE 2:Are un păr de 
invidiat! 
DOAMNA DE COMPANIE 3: Are un nas 


fără cusur, nici prea mare, nici prea mic! 


DOAMNA DE COMPANIE 1: Are pometi de 
păpușă! 


DOAMNA DE COMPANIE 2:Are o frunte 
potrivită! 


DOAMNA DE COMPANIE 3: Are buze 
apetisante! 

DOAMNA DE COMPANIE 1: Are ochi de 
smarald! 


DOAMNA DE COMPANIE 2:Are umeri 
rotunzi ca merele! 


DOAMNA DE COMPANIE 3: Are genunchi 
delicati si netezi ca niste pietre slefuite 
de mare! 


SFETNICUL: Nu știu, nu și-i arată niciodată. 


DOAMNA DE COMPANIE 1: Are... tot ce-i 
trebuie și cum trebuie! 


DOAMNA DE COMPANIE 2:Nimic nu-i 
lipsește, nimic nu-i prisosește! 


DOAMNA DE COMPANIE 3: Respirația ei 
este o boare parfumată! 


DOAMNA DE COMPANIE 1: Glasul ei 
întrece privighetorile! 


DOAMNA DE COMPANIE 2:Mersul ei este 
cel mai grațios! 


DOAMNA DE COMPANIE 3: Mișcările ei 
sunt perfecte! 


PRINȚESA: Sunt perfectă, tată! 


DOAMNELE ȘI CURTENII: E perfectă! 

REGELE: Da, asa este, fiica mea! 
REGINA: De bună seamă că ești perfectă. 


CORUL SUITEI: Perfectă! Perfectă ca un 
portocal! Perfectă ca un trandafir! 


PRINȚESA: Ca un trandafir...?! Un trandafir 
are spini! 


REGINA: Ca o gladiolă, draga mea! 


CORUL SUITEI: Ca o gladiolă de perfectă! 
Perfectă ca luna! 


PRINȚESA: Ca luna?! Luna are pete! 
REGELE: Ca soarele, fiica mea! 


CORUL SUITEI: Da, da, da! Perfectă ca 
soarele de pe cer ! Perfectă ca soarele! 
Ca soarele! 


Prinţesa se lasă în voia valului de osanale: 
Imnul admiraţiei invidioase 
Poate fi interpretat în întregime de către 
corul admiratoarelor sau ca duet între cor 


și Sfetnic. 


CORUL: Desăvârșită, perfectă ca soarele! 

Nici nu atinge Terra cu picioarele! 
Desăvârșită, turnată-n unic tipar 
Ursitoarele datu-i-au har după har! 

În ochi are stele, cum noi nici nu visăm. 


SFETNICUL: Ce ne rămâne? În laude s-o- 
ngropăm! 


CORUL: Păru-i de aur lucește - unduiește! 
Niciun ochi frumuseţea nu i-o răpește! 
Bujori înfloresc în obraz, fruntea-i pură. 


SFETNICUL: Zâmbetul ei străpunge orice 
armură! 
CORUL: Fragedă gură, buze în roșu carmin 


Doar să le vezi - te vindeci de orișice chin! 
Brate fără defecte și umeri rotunzi! 


SFETNICUL: Uiţi că-n lume există și 
oameni bolunzi! 


CORUL: Degete fine prelungi de pianist... 
Dar ea poate să fie orice artist! 

Sânii, o sânii, de ei să nu mai vorbim! 
SFETNICUL: Unici crescut-au și nu-i voie 
să-i privim! 


CORUL: Talia-i subţire de viespe fără ac... 
Taie răsuflarea de bogat ori de sărac! 
Șolduri de sirenă te lasă fără grai! 

SFETNICUL: Pe pământ să fim oare sau 
poate în rai?! 


CORUL: Picioare zvelte, superbe, 
zvăpăiate... 

Lichefiază minţi, opresc și atentate! 
Făptura-i minunată ne umilește, zău! 
Vrem să-i fim supuse, nu ne gândim la 
rău! 


SFETNICUL: Și mai are ceva perfect... 
rotund tare... 


CORUL: Câtă îndrăzneală, ce nerușinare! 
(Fir-ar să fie, dreptate totuși are...) 

Noi nu ne putem ridica până la ea 

Noi suntem pulbere, prinţesa e o stea! 
Viața noastră o-nchinăm perfecțiunii! 
SFETNICUL: Se trezesc, o doamne, din 
străfund străbunii! 


CORUL: Desăvârșită, perfectă ca soarele! 
Frumuseţea-i trece toate hotarele! 


Brusc se aud trompetele care anunţă 
oaspeţi de seamă. Intră cei trei prinți. 
Temenele în fața fetelor regale etc. 


REGELE: Dragi oaspeţi, bine ati venit! 
Iat-o pe Prințesa Desăvârșită! 

GUVERNANTA: (Aparte, spre public) 
Ăsta-i un pleonasm. 


REGELE: (Spre Guvernantă) Tacă-ţi 
fleanca! 


GUVERNANTA: Dacă-i prințesă, normal 
că-i desăvârşită. 


REGELE: lată cea mai frumoasă fată din 
Univers, imaculată ca prima ninsoare a 
iernii... 

GUVERNANTA: (Spre public) ...că doar nu 
a verii... 


REGELE: ...strălucitoare ca soarele și 
perfectă ca nimeni altcineva! 


PRINȚUL DE AUR: Majestăţile Voastre... 
sunt onorat să cer mâna Prea- 
strălucitoarei Prinţese, Luceafăr de 
Dimineaţă și Luceafăr de Seară totodată... 
Cu voia Majestăţilor Voastre și cu 
îngăduința Neasemuitei Prinţese, îi pun 
la picioare inima mea și darul cel mai de 
preţ: o rochie ţesută din fire de aur, cu o 
trenă așijderea și un voal aidoma... 


Depune toate darurile în braţele 
Guvernantei. 


15 


PRINȚESA: Hm... Nu-i rău, Printule, dar... 
nici de ajuns. 


Face semn, Doamnele de companie iau 
darul și-l duc în spate. 


PRINŢUL DIAMANTELOR: Neîncetat 
de frumoasă Prințesă, eu, umilul și 
neîncetatul tău admirator, iti pun la 
picioare inima și trupul meu, plus bonus 
un covor de diamante pe care să calci 
fără să mai atingi vreodată pământul! 


Prinţesa calcă pe covorul de diamante, 
încântată. Dar „își revine”, reluându-și 
atitudinea îngâmfată. 


PRINȚESA: Mda... Se putea și mai bine, 
prințule... 


Semn, Doamnele mătură diamantele spre 
dos. 


PRINȚUL DE PLATINĂ: (Intimidat, 
presimţind eșecul) Neasemuită Prinţesă, 
iată aici inima, trupul și toată aura mea 
energetică, toate ofrande ale iubirii 
mele! (Prinţesa dă să-l concedieze) Si... 
și... un cufăr cu sute și sute de podoabe 

din cea mai nobilă materie din lume, 
platina ! 


PRINȚESA: (Strâmbă din nas) N-am 
nevoie de nici o bijuterie ca să-mi fac 
cunoscute frumusețea și perfecțiunea 
mea perfectă ! 


Face semn, cufărul e târât de toată suita, 
cu chiu cu vai, în spate. 


PRINȚUL DE AUR: (Și-a făcut curaj) 
Minunată Prinţesă... Alchimiștii 
regatului meu au reușit să găsească 
formula transformării oricărei materii 
în aur! Îţi voi pune în mâini această 
formulă, al cărei secret e păstrat cu 
sfințenie, pentru ca să devii cea mai 
bogată ființă din lume! 


PRINȚESA: Mai știe cineva această 
formulă? 


PRINŢUL DE AUR: Păi... inventatorii ei... 


PRINȚESA: Să-mi fie predati imediat și 
dup-aia mai stăm de vorbă! 


PRINȚUL DE AUR: De îndată, preamărită 
Prințesă! 

PRINTUL DIAMANTELOR: (Face un pas 
în față) Nemaiauzită Prinţesă... Îţi voi 
face acte pe toate minele de diamante 
din Regatul meu, ca să fii deplina lor 
stăpână! 

PRINȚESA: Și minele din afara regatului 
tău? 


PRINȚUL DIAMANTELOR: (Transpirând) 
Păi... nu sunt ale mele... 


PRINȚESA: Când vor fi, atunci mai stăm 
de vorbă! 


PRINȚUL DE PLATINĂ: (Se încumetă 
și el) Nesfârșit de frumoasă și de 
nemaipomenită Prinţesă...! Eu îţi voi 
oferi... luna de pe cer! 


PRINȚESA: (Descumpănită, dar numai 
pentru câteva clipe, căci izbucnește în 
râs, amuzându-se copios) Ce să fac eu cu 
luna de pe cer?! (Râde ca apucata) Auzi, 
luna de pe cer! Ce caraghios! (Brusc 
serioasă, celor trei Prinţi deopotrivă) 
Când veți avea cu adevărat ce să-mi 
oferiţi, abia atunci să vă întoarceţi la 
superbele, inegalabilele, de top-model 
picioare ale mele. Și cel ce va fi ales îmi 

va putea săruta degetele de la picioare 
tot restul vieţii sale! 


Prințesa iese, urmată de suită. Regele 
și Regina își ating antebraţele și ies, 
încercând să atenueze purtarea fetei 
prin propria lor eleganţă și prin propria 
atitudine cumpătată. 

SCENA 2 
Halebardier 1 și Halebardier 2, apoi Regina, 
apoi Regele. 
Anticamera dormitorului Prințesei. 


Halebardierul 1 picotește, celălalt patru- 
lează prin faţa ușii. 


HALEBARDIER 2: (Oprindu-se brusc) Hei, 
trezește-te! 


HALEBARDIER 1: (Tresărind din somn) 
Hă? 


HALEBARDIER 2: Te-ai instalat bine 
acolo. Ai început și să sforăi. 


HALEBARDIER 1: Eu nu sforăi. 
HALEBARDIER 2: Te-am auzit. 


HALEBARDIER 1: Nevastă-mea spune că 
nu sforăi. 


Halebardier 1 ridică din umeri. Își reia 
patrularea. Halebardier 2 adoarme la loc. 
După câteva clipe, începe să sforăie. 


HALEBARDIER 2: (Oprindu-se) Băi, ziceai 
că nu sforăi! 

HALEBARDIER 1: (Trezindu-se) M-a 
verificat: eu nu sforăi. 


HALEBARDIER 2: Stii ceva? Ce-ar fi să 
mai patrulezi și tu! Că- (Tace brusc) 


HALEBARDIER 1: Ce-i? 
HALEBARDIER 2: Eu aud un sforăit... 
HALEBARDIER 1: Nu-i al meu! 


HALEBARDIER 2: Sssssssssssssssssssst! 


ile de 1 1 ale le de d ador alo d ada de de de de de dora 


Halebardier 1 tace. Amândoi ciulesc 
urechile. Fac ochii mari. 
HALEBARDIER 1: Nu se poate! 


HALEBARDIER 2: No way! 


Își lipesc câte o ureche de ușă. Ascultă. Se 
dau brusc înapoi, speriați. 
HALEBARDIER 1: Nu-i adevărat! 


HALEBARDIER 2: Și totuși... Sforăitul se 
aude de acolo...! (Arată ușa) 


HALEBARDIER 1: (Speriat) Nu poate fi! 


HALEBARDIER 2: E cu neputinţă! 

HALEBARDIER 1: (Spre public) Voi auziti...? 
Và spune eu, e ceva nemaipomenit! 


HALEBARDIER 2: (Spre public) Ceva 
nemaiauzit! 


HALEBARDIER 1: Prințesa... sforăie!!! 


Verifică insistând cu urechile lipite de ușă. 
Intră în panică. 


HALEBARDIER 1: Ce dra- (Către public, 
jenat) Pardon! (Către Halebardier 2) Ce 
ne facem?! 


HALEBARDIER 2: Ce „ne” facem? Noi nu 
facem nimic. Tăcem mâlc, ne încheiem 
rondul și gata! 


HALEBARDIER 1: Nu, nu! În nici un caz! 
Trebuie să raportăm! 


HALEBARDIER 2: De ce?! 


HALEBARDIER 1: Păi știi bine de ce! 
Orice lucru suspect trebuie raportat, așa 
am primit ordin. 


HALEBARDIER 2: Sforăitul de-acolo 
(Arată spre ușă) nu e „orice” lucru 
suspect! 

HALEBARDIER 1: Ai dreptate, dar... Ai 
mai auzit tu de vreo prinţesă care să 
sforăie?! 


HALEBARDIER 2: (Spre public) Voi ati 
auzit ? Scrie în vreo poveste, în vreun 
basm, că regii, reginele, prinții și 
printesele... SFORĂIE?!?! 


Pe neașteptate apare Regina. 

REGINA: Ce-i hărmălaia asta?! O s-o 
treziți pe prințesă! 

HALEBARDIER 1: Ne-a trezit ea pe noi. 


HALEBARDIER 2: (Dându-i un ghiont 
Halebardierului 1) Majestate, iertare! 
Noi doar- 


REGINA: (Întrerupându-l) Voi doar ce?! 
Voi vreţi să vă stea picioarele unde vă 
stă capul?! 


HALEBARDIER 2: (Spre public, scărpi- 
nându-se în cap) Hă? Nu era... invers...?! 


HALEBARDIER 1: Prealuminată stăpână, 
noi... am auzit ceva... din dormitorul 
prinţesei... 

REGINA: Ceeee?! Cum s-auziti?! N-ati 
auzit nimic! Nu aveti cum s-auziti! 


HALEBARDIER 2: Preabună stăpână, dar 
totusi cu toate astea... stiti... se aude... 


REGINA: Stiti ce-aud eu? Scârțâitul funiei 
de care o să atârnați în dimineaţa asta la 
ora omletei! 


HALEBARDIER 1: (Palid) Îndurare, 
stăpână! 

HALEBARDIER 2: (Speriat) Dar... SFORĂIE!! 
Regina îl privește zăpăcită. 

Nu ca un unter-ofiţir, da' sforăie...! 


Regina se sufocă de indignare. 


(Cu frică) Prinţesa, zic... 


REGINA: (Izbucnește) Ştreangul vă 
așteaptă! Un milion de bice! Securea 
gâdelui! Ghilotina! (Spre public) Chiar 
dacă nu s-a inventat încă! 


HALEBARDIER 2 și HALEBARDIER 1: (În 
genunchi) Îndurare, stăpână ! Ascultaţi 
și-o să vă convingeţi! 

REGINA: Bineeeeeeeee! Liniste! 


sigur m-ati minţit - acolo unde vă stă 
capul... 


HALEBARDIER 2: ...0 să ne stea... știm... 
REGINA: Cum îndrăznești?! 
HALEBARDIER 2: Eu doar completam... 
REGINA: Gura! Să n-aud musca! 


HALEBARDIER 2: (Aparte și încet spre 
Halebardier 1) Nu era „Să aud musca”...? 


Halebardier 1 îi face semn să tacă. Regina 
se apropie de ușă, pune urechea. Ascultă. 
Se desprinde de ușă. 


REGINA: E limpede. Aţi îndrăznit s-o 
denigrați pe Fiinţa Perfectă! 


HALEBARDIER 1: (Cu îndrăzneală 
îngrijorată) O fi făcut o pauză... 


Regina îl fulgeră cu privirea. Halebardierii 
sunt în genunchi, tremurând, implorând. 
Regina le face semn să-nceteze. În liniște 
absolută, dinspre dormitor se aude un 

sfordit subtirel, delicat, feminin... Dar 
sfordit. 


REGINA: (Înverzită) Tu (Spre Halebardier 
2), după Majestatea Sa, acum! Tu (Spre 
Halebardier 1), la ştreang! 


Halebardier 2 iese într-o clipită, 
Halebardier 1 a rămas cu gura căscată. 


HALEBARDIER 1: Dar eu... de ce...?! 


REGINA: Fiindc-ai avut dreptate! Fiindcă 
m-ai făcut să rămân și să aflu adevărul! 
Dacă plecam, scăpam pământul de voi 
și eu habar nu aveam că fii-mea... oh, 
Doamne... SFORĂIE!!! Ceea ce, oricum, 
e imposibil! 


Halebardier 1 privește stupefiat spre 
public. A rămas fără replică. Regina își 
aranjează capotul și bigudiurile. Pune 
urechea la ușă. Ascultă. Întâi zâmbește, 
satisfăcută. Brusc, chipul i se alarmează. 
Se lipește de ușă, schimbă urechea etc. Se 
desprinde, cu mâinile la gură. Dă să spună 
ceva spre public, dar renunţă, dând din 
mână cu dispreţ. Intră, buimăcit, Regele, 
însoțit de Halebardier 2. 

REGINA: Majestate, nenorocire! 
REGELE: Hai că n-o fi dracu-asa de negru... 


REGINA: Ba este, bărbate! E negru ca 
smoala! Negru-tuci. Negru ca un câine 
turbat în cerul gurii! 


REGELE: Ha! 


REGINA: Ascultă, te rog, la ușă. 


Regele se conformează. Clipește nedu- 
merit, apoi îi pică faţa. 


REGELE: Prințesa, odorul nostru, lumina 
ochilor mei... SFORĂIE?!?! Imposibil! 


REGINA: Ai dreptate! Prințesele nu 
sforăie! lar prințesa noastră - nici atât! 


REGELE: Singura explicaţie... singura 
explicaţie... ar fi... (Se-ntoarce spre 
halebardieri) A intrat CINEVA în 
dormitorul prințesei?!? Ștreangul vă 
mănâncă!! 


HALEBARDIER 2: (Spre public) Nu 
închisoarea...?! Că eu așa știam că- 


REGINA: (Siderată, Regelui) Doar nu crezi 
că... prinţesa nu e singură...? 


27 


REGELE: Cine știe cu ce năravuri s-a 
întors din Regatul Opus! Sigur ai fost cu 
ochii pe ea? 


REGINA: Îţi jur, bărbate, că n-a putut 
mișca în front! 


REGELE: A, îl omor, oricine-ar fi în 
patul prințesei! A dezonorat-o și ne-a 
dezonorat și pe noi! 


Regele smulge o halebardă din mâna 
unuia din paznici și intră val-vârtej în 
dormitor. Regina se năpustește după el. 
Se aud ţipetele fetei și urletul Regelui. 
Apoi nu. 

SCENA 3 


Regele, Regina, apoi Sfetnicul, apoi 
Vraciul. 
Sala tronului. 


REGELE: (Plimbându-se agitat) Ce 
nenorocire! 


REGINA: (Frământându-și mâinile) Mai 
e și vremea măritișului! Nici că putea să 
se nimerească mai rău! 


REGELE: Un dezastru! 
Intră Sfetnicul. Se înclină. 


SFETNICUL: Am rezolvat, Majestate. 
Halebardierii sunt la popreală și nimeni 
altcineva nu știe de tărășenia asta. 


REGELE: Măcar atât. Dacă se află, minunea 
mea nu-și mai găsește soț. 


REGINA: Staţi puțin! Cine mai stă de 
strajă noaptea la ușa prințesei? 


Regele și Sfetnicul se privesc nedumeriți. 


SFETNICUL: Păi... 

REGELE: Păi... 


SFETNICUL: Știu! Punem în fiecare 
noapte altă pereche de străjeri, iar 
dimineaţa îi executăm! Că-n închisoare 
nu știu câți mai încap. E cam plină... 


REGELE: Da, da, da! E bine așa. 

REGINA: Și când se termină străjerii? 
REGELE: Da, și tu ai dreptate... E cam 
risipă... 

REGINA: Am găsit! Îi aducem înapoi 
pe ăia doi, sub pază și sub legământul 


tăcerii. Așa o să fie singurii care mai știu, 
în afară de noi trei. 


REGELE: Așa, așa! Si le spui că dacă 
vorbesc, hârști! (Face semnul atârnării 
în ștreang) 


Sfetnicul iese. 


REGINA: Dar prinţesa...? Ce facem cu ea? 


REGELE: l-am trimis vorbă Vraciului s-o 
consulte și să găsească un remediu. 


REGINA: Deja știu prea mulți. 

REGELE: Îl amenintàám cu streangul, 
iar după ce-o vindecă, îl trimitem... în 
China. 


REGINA: A, da, China... Uitasem de 
China... (După o scurtă pauză) Dar s-a 
inventat China? Nu se va inventa mai 
târziu? 


REGELE: Hă?! Atunci eu de unde știu de 
China?! 


Intră Vraciul. Se înclină etc. 


VRACIUL: Pot fi sincer, Majestate? 
REGELE: Dacă e musai... 
REGINA: Hai, grăiește odată! 


VRACIUL: E inexplicabil. Prinţesa nu are 
nimic. E sănătoasă tun. 


REGINA: Și totuși! Sforăitul ăla... Cum se 
poate așa ceva?! Prințesele nu sforăie. 
Reginele nu sforăie. Regele nu sforăie! 
VRACIUL: (Descumpănit) Vă rog să mă 
credeți că nu pot înțelege. Că e imposibil 
să sforăie. 


REGINA: Și totuși, sforăie! 

VRACIUL: Trebuie monitorizată, să 
vedem dacă se mai întâmplă. 


REGELE: „Monitorizată”? 


VRACIUL: Adică... lertare, Majestate. E 
un cuvânt care încă nu s-a inventat. 


REGINA: Ciudat... Întâi „China”, acum 
„monitorizare”... 


REGELE: Adică? 


VRACIUL: Trebuie supravegheată. Poate 
a fost un accident. 


REGINA: Să sperăm. 


REGELE: (Pe gânduri) Monitorizată, 
ZICI... 


VRACIUL: Urmărită îndeaproape. 
REGELE: Îndeaproape?! 


VRACIUL: Ei nu chiar atât de aproape... 
dar... 


REGINA: (Pe gânduri) Monitorizată, zici... 
VRACIUL: Un pic pe-acolo, un pic... pe-aici... 


REGELE: (Revelatie) Atunci pe toţi ar 
trebui... 

REGINA: (Exaltare bruscă) Da, pe toţi, si 
morți și vii! 


REGELE & REGINA: (Spre public) De-aici 
nu veți mai ieși! 

Marșul noii dictaturi 
REGELE: Nimeni să nu știe! 
REGINA: Nimeni să nu zică! 


REGELE: Ferecat să fie 
In spaimă și frică! 


REGINA: Nimeni să nu scape! 
REGELE: Vorbe să nu iasă! 


REGINA: Pe pământ și ape 
Groaza să vă coasă 
Gurile căscate! 


REGELE: Limbile voioase 

Să fie tăiate! 
REGINA: Toţi - închiși în case! 
VRACIUL: Vieţile să-și teamă...?! 


REGELE & REGINA: La ce-i bun și dulce 
Să nu mai ia seamă! 


REGELE: Nimeni nu se duce! 

REGINA: Nimeni nu mai iese! 
REGELE: Cuvintele să stea! 


REGINA: Nimănui să-i pese 
Decât de soarta sa! 


VRACIUL: Dar asta-i teroare! 


REGELE & REGINA: Dar un secret de stat 
Doar dacă te doare 
In cuget e păstrat! 


VRACIUL: Ce coșmar se lasă...! 


REGELE & REGINA: În van te vaiţi și zici 
Nouă nu ne pasă! 
Haide, marș de-aici! 
Vrem oameni mici și slabi 
Vrem minţi ferecate 
Inimi goale, de sclavi 
Și capete plecate! 


Cântecul se oprește. Liniște. 


REGELE & REGINA (Spre public) De-aici 
nu veți mai ieși! 

SCENA 4 


Printesa, apoi Halebardierii, apoi Regina, 
apoi Regele. 


Dormitorul Printesei. 


Prințesa tocmai s-a trezit. Cască, se întinde. 
Pe marginea patului, se privește într-o 
oglindă ovală, de mână. Țipă. Halebardierii 
năvălesc în dormitor. Prinţesa își acoperă 
fața și ţipă și mai tare. Halebardierii fug 
înspăimântați. Prințesa tace. Se uită din 
nou în oglindă. Țipă. Halebardierii își bagă 
doar capetele pe ușă. Prinţesa aruncă 
cu oglinda spre ele. Capetele se retrag. 
Prinţesa se prăbușește pe pat. După scurt 
timp, intră Regina. E agitată, îngrijorată 
etc., se apleacă deasupra Prințesei. Tipă. 
Țipă și Prinţesa, ridicându-se ca un arc. 


REGINA: Nu se poate! 


PRINȚESA: Mamă! Ce se-ntâmplă cu 
mine?! 


REGINA: Nimic, mamă. 


PRINȚESA: (Își arată chipul) Ai văzut?! 
Asta numești „nimic”?! 


35 


REGINA: Trece. Sigur trece. 


PRINTESA: Da' n-aveau ce càuta aici! Pe 
fața mea! Cosuri, mamă! Am coșuri! Pe 
tenul meu perfect au apărut coșuri! 


REGINA: Toată lumea are coșuri. 


PRINȚESA: Eu nu sunt toată lumea! Tu 
ai avut coșuri? 


REGINA: (Simţindu-se vinovată) Eu... eu... 
Păi... nu... 


PRINȚESA: Vezi? Vezi?! Prinţesele, 
reginele, regii nu au coșuri! 


REGINA: O fi o nouă modă, draga mamii. 


PRINȚESA: Atunci nu vreau să fiu la 
modă! 


REGINA: Păi tie-ti plăcea să fii la modă. 


Prinţesa se lasă hohotind pe pat. Regina 
încearcă s-o consoleze. 


PRINȚESA: O să mor! 


REGINA: Am auzit că nu se moare de la 
coșuri. (Spre public) Nu-i așa? 

Printesa hohoteste, se vaitá etc. Intrá 
Regele. 


REGELE: Ce s-a mai întâmplat?! 


REGINA: Nenorocire! Uite, uite! 


Îi arată chipul Prințesei. Regele își duce 
mâna la inimă. 


REGELE: O, o, o! E un blestem! 


REGINA: (Prințesei) Hai, hai odorul meu 
drag, lumina ochilor mei... Spune-mi ce- 
ti dorește inimioara...? Orice vrei, noi îţi 
oferim! 


REGELE: Hm... hm... „Orice... Ei, chiar 
orice... hm... 


REGINA: (Regelui) Da, da, da! Orice! 
Suferinţa ei merită orice! 


PRINȚESA: (Brusc) Vreau! Vreau! (Ezită) 
Vreau... (Plânge din nou) Nu știu ce să 
vreau. Am de toate. Nu știu să nu am 
ceva. (Plânge și mai tare, se tăvălește 
etc.) Nașpaaaa...! 

REGELE: ,Naspa”? Ce-i asta? Asta-ti 
lipseşte, „naşpa”? (Tare, spre ușă) Străjeri! 
Străjeri! 


Halebardierii dau năvală. 
Spuneţi-i Sfetnicului să-i aducă „nașpa” 
Prințesei! Cea mai bună „nașpa”! Cea 


mai mare „nașpa”! Cea mai frumoasă 
naspa”! 


Deși confuzi, de frică Halebardierii ies. 

SCENA 5 


Regele, Regina, apoi Guvernanta. 
Sala tronului. 


Regele stă neglijent pe tron, îi lipsește un 
papuc, coroana îi stă strâmb pe cap. Intră 
Regina. 


REGINA: Ce faci?! Eşti beat?! 

REGELE: (Evident beat) Eu?! Noooooooo... 
REGINA: Ai băut! 

REGELE: . (Se smiorcăie) 

REGINA: Halal rege! Dă apă la pisici! 


REGELE: Hà? (Nedumerit, spre public) Nu 
era... „la șoareci”?! 


REGINA: Şoareci, pisici, ce contează! 
(Indignată) Un rege care plânge! Halal! 


REGELE: Da' o prințesă care sforăie...?! 
Care are coşuri pe față?! 


REGINA: Lasă că trecem și peste asta. 
Am chemat cei mai buni vraci din toate 

colțurile pământului. Cineva o să-i 
găsească leac și atunci, gata! Am scăpat! 


REGELE: Vraci? Ha! Șarlatani! Dac-ar şti 
ceva, s-ar vindeca pe ei înșiși de sforăit, 
de acnee- 


REGINA: De ce...?! 
REGELE: Hă? A... de... acnee. 
REGINA: Ce-i aia? 


REGELE: Coșuri. Adică acnee. Cică așa le 
zice... ştiinţific. 


REGINA: „Științific”?! Asta ce mai e? 
(Regele dă să răspundă, dar Regina îl 
oprește) Lasă, nu vreau să aflu. Prea 
multe cuvinte noi. Mă doare capul. 


Intră Guvernanta. E terifiată. 


REGELE: A, iat-o și pe Guvernanta fetei! 
(Râde tâmp, de la băutură) Ai o mutră... 
Hi hi hi! Ar trebui s-o schimbi. 


REGINA: (Guvernantei) NU vreau să aflu. 
O să zici ceva groaznic - și nu vreau să 
ştiu... 

GUVERNANTA: Majestate. Nici eu nu 
vreau să- 


REGELE: (Reginei) Nu vrei?! Da' ce, e 
după tine?! (Guvernantei) Hai, spune! 


REGINA: Treaba voastră! Eu plec! Dacă 
nu aud nenorocirea, nici nu există! 


REGELE: Stai! (Guvernantei) Zi, scorpie, 
hai, dă-mi lovitura de graţie! Nu de sabie 
străină o să pier. Noooooooo... (Brusc, 
ton hotărât) Gata, iti poruncesc să spui! 
Acum! 


GUVERNANTA: (După ezitări etc.) Nu 
pedepsiți mesagerul, vă rog... Eu doar... 
Ştiţi, Prinţesa... a tras un párt! 


Regele cade de pe tron. Regina leșină. 

SCENA 6 


Printesa, Guvernanta, apoi Regina. 


Dormitorul Printesei. 


GUVERNANTA: Hai, trebuie să te ridici. 
Nu poti să zaci toată viaţa aici. 


PRINȚESA: Numa' până mor. 


GUVERNANTA: Vezi c-ai început să 
vorbeşti rău. Se zice „numai', nu „numa”. 


PRINȚESA: (Exasperată) Eu, Prinţesa, 
fata perfectă, am tras un pârț, iar ţie îţi 
arde de-o literă lipsă ! 


GUVERNANTA: O prinţesă vorbește 
întotdeauna corect și până la capăt. 


PRINȚESA: (Disperată) Ce se întâmplă 
cu mine!? Sunt blestemată! Călătoria în 
Regatul Opus nu mi-a priit! Ar trebui ca 
tata să le declare război! 


GUVERNANTA: Hai, sus și aranjează- 
te! Vin din nou peţitorii, trebuie să-i 
întâmpini alături de Rege și de Regină. 


PRINȚESA: Cu fața asta plină de coșuri?! 
Cu pericolul de-a... de-a... 

GUVERNANTA: ...trage un pàárt? Da! Fața 
ţi-o dăm cu fond de ten și alte pomezi. 
(Se apucă să o dea cu fond de ten) Şi te 
abţii să... ştii tu... Orice om normal așa 
face: se abține până ajunge în baie. 


PRINȚESA: Să mă abţin? Ce-i aia? 
Intră Regina. 


REGINA: Eşti gata? Hai, peţitorii te 
așteaptă! Și de data asta - fără mofturi! 


PRINȚESA: Nici nu mă gândesc! 
Regina cercetează fața Prințesei. 


REGINA: Îhâm... Fondul de ten a acoperit 
aproape totul. Nu se vede nimic. Hai, 
sus! 


Prinţesa se ridică, însă fără convingere. 
Arată ca o mumie, atât e de „tencuită” 
pe față. Se mișcă ţeapăn, cu grijă infinită. 
REGINA: Mai repejor! 


GUVERNANTA: Dacă se mișcă mai 
repede, îi crapă machiajul, Majestate. 

REGINA: Important e să nu strănute. 
(Prințesei) Să nu strănuți, da? 


PRINȚESA: De ce-aș strănuta?! 
REGINA: Numa' zic. 
PRINȚESA: „Numai” zici. 
REGINA: Hà ? 


PRINȚESA: (Guvernantei) Pe ea n-o 
corectezi? 


GUVERNANTA: Nu-mi permit, draga mea. 


REGINA: (Prințesei) Ce să-mi zică? 
(Guvernantei) Ce să-mi zici? 


GUVERNANTA: Nimic, Majestate. 


REGINA: Hm. Deci, ușurel, fata mea. Să 
nu te-apuce strănutatul, da? 


GUVERNANTA: ...Și mai ales... știi tu ce... 


PRINȚESA: De ce să m-apuce strănutatul, 
mamă?! 


REGINA: Nu știu. E curent în castel, trage 
pe sub uși... Și tu dormi cam subţirel 
îmbrăcată. Numa' cu cămașa aia de 
noapte de borangic... 

PRINȚESA: Vrei să dorm într-un sac? Sau 
într-o pufoaică? 


REGINA: Ce-i aia... „pufoaică”? 
GUVERNANTA: Chiar, ce-i aia? 


PRINȚESA: (O dă cotită) Nu pot vorbi 
prea mult, îmi crapă fața. 


les cu grijă, ţepene toate. 

SCENA 7 


Printul de Aur, Printul Diamantelor, Printul 
de Platină, curteni, Făt-Nefrumos, apoi 
Prinţesa, Regina, Guvernanta, suita. 


Sala tronului. 


Prinții șușotesc între ei. Rivalitatea pare să 
li se fi evaporat. Intră Prinţesa cu Regina, 
Guvernanta și suita. 

PRINŢUL DE AUR: 0...! 

PRINŢUL DIAMANTELOR: Vai...! 
PRINȚUL DE PLATINĂ: Wow...! 

PRINȚUL DE AUR: O mumie! 

PRINȚUL DIAMANTELOR: O statuie! 
PRINŢUL DE PLATINĂ: 0... împăiată! 


REGINA: Dragi oaspeţi, Prinţesa vă 
urează bun-venit. Cu ce daruri îi onorati 
perfecțiunea, precum și privilegiul de-a 
vă primi? 


PRINȚUL DE AUR: (Dregându-și glasul) 
Ştiţi, noi (Se uită și spre ceilalți pretendenti) 
am auzit că- 

REGINA: Poftim?! 


PRINȚUL DIAMANTELOR: A, nu, doar că 
în lume s-a dus vestea că- 


REGINA: Cum îndrăzniţi?! 


PRINŢUL DE PLATINĂ: Vântul poartă 
niște vorbe ciudate, nemaiauzite, despre 
Prințesă... 


REGINA: Imposibil! Vorbe de ocară, din 
cauza invidiei! 


PRINŢUL DE AUR: E adevărat că Prinţesa... 
are acnee?! 


PRINȚESA: (Nu mai suportă, izbucnește) 
Minciuni și calomnii!! Sunt perfectă ! 


Exclamaţii în suită — dar și ale Prinţilor. 


GUVERNANTA: (Spre Regină) Aoleu, a 
crăpat! (Spre Doamnele de companie) 
Repede, înconjuraţi-o, să nu se vadă! 


Prinţesa își duce mâinile la faţă, îngrozită. 


Se răsucește într-o parte, o Doamnă îi 
pune în faţă o oglindă. Prinţesa ţipă. 

PRINTESA: (Doamnei de companie) la- 
mi din față chestia asta! Dispari! Cum 
îndrăznești să-mi arăţi propria-mi față?! 
Câtă nerușinare! 


Doamna de companie fuge, îngrozită. 
PRINȚUL DIAMANTELOR: Să-i vedem 
chipul! 


PRINȚUL DE PLATINĂ: Vrem să ne arate 
fața! 


PRINȚUL DE AUR: Să-și dezvăluie obrazul, 


dacă toate zvonurile sunt minciuni! 


Regina protejează chipul Prințesei cu un 
voal. 


REGINA: O prințesă nu trebuie să 
dovedească nimic! Tot ce spune ea e 
adevărul curat! 


PRINŢUL DIAMANTELOR: Dacă nu ne 
arată obrazul, înseamnă că nu are curaj! 


GUVERNANTA: Prinții trebuie să aibă 
curaj, nu prințesele! 


PRINȚUL DE PLATINĂ: O prinţesă fără 
curaj nu e perfectă! 

GUVERNANTA: Prințesa noastră este 
perfectă! Nu trebuie să dovedească 
nimic! E mai presus de voi toți! 


PRINȚUL DE AUR: Atunci de ce are 
nevoie de un Prinț? Dacă-i perfectă, nu 
are nevoie de nimic și de nimeni! 


PRINŢUL DIAMANTELOR: Da! Nici de 
slujitoare, nici de guvernantă, de nimeni! 


REGINA: Cum îndrăzniţi?! Blasfemie! 


Prinţesa, scoasă din răbdări, se descoperă 
și-și arată chipul „crăpat” și cu coșuri. 
Pretendenţii și chiar Doamnele de companie 
se înfioară. Lung moment de stupefacţie. 
Apoi - rumoare, voci comentând prin 
propoziții precum: „E-adevărat!”, „E 
sfârșitul lumii!”, „,Îngrozitor!” s. a. 


PRINȚESA: (Si-a pierdut controlul) Si da: 
SFORĂI! 


Aceeași reacție a sălii. Regina și Guvernanta 
o privesc uluite. 


GUVERNANTA: Ce-ai făcut?! Ce faci?! Ai 
înnebunit?! 

Prinţesa o fulgeră cu privirea. Guvernanta 
se dă înapoi. 


Aria sfidării 


Cântecul ei va fi interpretat pe fundalul 
corului format din cei prezenți (care va 
repeta de mai multe ori șirul propriu de 
versuri). Prinţesa se adresează în general 
pretendenților și suitei, iar la sfârșit, 
Guvernantei. 


PRINȚESA: CORUL: 


Ce dacă pielea-i Suntem pierduţi 
toată acnee? 


Mă bucur că zeița-i Sfârşitul lumii vine 
femeie! peste noi 


Sub ochi crescut-au Suntem pierduţi 
cearcăne grele - 


- Aceiași ochi încă Se umple lumea 
răsfrâng stele! toată de strigoi 


Ce bine-i să râgâica Suntem pierduţi 
oricine! 


Sughiţ - dar nu ca Sfârșitul lumii se 
voi, sughiț ca mine! apropie 


Căci ati prefăcut Suntem pierduţi 
osanalele 

În bârfe ce umplu Știm: lumea 
canalele! noastră e o copie! 


Perfizi, ipocriţi și interesați — 


- Nicicând nu ati fost fii de împărați, 
Ci doar robii poftelor primare, 
Simpli muritori pierduţi sub soare! 


(Se adresează Guvernantei) Așa că nu mai 
întreba ce fac! 


Într-o mişto femeie mă prefac! 


(Se adresează tuturor) Și-acuma ies c-un 
splendid „ete scârț!” 


Prinţesa salută princiar c-un... 


„„. Prinţesa trage un pârţ. 


Apoi se duce spre Prinţi, care se dau 
înapoi, șocați. Trece printre Doamnele din 
suită, printre pretendenți, așteaptă, apoi 
iese. În urma ei — tăcere absolută. 

SCENA 8 


Halebardier 1, Halebardier 2. 


Ín fata usii Printesei. 


HALEBARDIER 1: Ce chestie, bre... 
HALEBARDIER 2: Mie-mi zici?! 
HALEBARDIER 1: A-nnebunit printesa! 


HALEBARDIER 2: Mă-sa o ține numa-n 
lesinuri. 


HALEBARDIER 1: Tat-so a dat in patima 
betiei. 


HALEBARDIER 2: Acum guvernează... 
guvernanta. 


HALEBARDIER 1: Pfiuuuu... 


HALEBARDIER 2: Jaleeeee... 
Pauză lungă. 


HALEBARDIER 1: Auzi, da' prințesa nu 
mai iese din dormitor? Nu m-ar deranja 
să-mi iau liber. 


HALEBARDIER 2: Ai dreptate. De trei zile 
n-a mai ieşit. 

HALEBARDIER 1: Vuieste castelul! 


HALEBARDIER 2: Ce ,castelul”? Tot 
regatul. 


HALEBARDIER 1: Cică toată lumea! 


HALEBARDIER 2: Pretendențţii au dat bir 
cu fugiţii. 


HALEBARDIER 1: Regatele vecine și-au 
închis graniţele. Cică prințesa ar avea o 
boală molipsitoare, așa că... 


HALEBARDIER 2: Ei, na... 


HALEBARDIER 1: Dacă-ţi zic ! Prințesele 
celorlalte regate au fost închise în 
turnuri, păzite straşnic. Păsări de jad în 
colivii de aur. 


HALEBARDIER 2: Hă? 
HALEBARDIER 1: Așa zic învățații. 


HALEBARDIER 2: Da' unde dai tu nas cu 
învățații?! 


HALEBARDIER 1: Se mai nimerește. Ce, 
acu' nu stau la ușa unei Prinţese?! 

HALEBARDIER 2: Asta nu-nseamná cá 
Prinţesa iti și spune ce crede despre 
lume și viață. Poate... ușa! (Râde) 


HALEBARDIER 1: Ei, da, și ușa poate să 
mai spună câte ceva... 


HALEBARDIER 2: Prea multe ore de 
serviciu te fac să baţi câmpii. 


HALEBARDIER 1: Ba nu. Uite... 
Se apropie de ușă, pune urechea, ascultă. 


HALEBARDIER 2: Vrei să mai auzi 
sforăitul prinţesei? (Râde) Poate te 
prinde că tragi cu urechea și-o să-ți stea 
picioarele unde... știi tu... 


HALEBARDIER 1: Nu trag cu urechea. 
Ascult... ușa. 


HALEBARDIER 2: Dacă zicea asta regele 
nostru cel căzut într-o ploscă de vin, nu 
mă miram. Da' tu... 


HALEBARDIER 1: Sssssssssssst! Us 
zice... 


HALEBARDIER 2: Zice... 

r de dee desde de de 


ton) Sforăie. 
HALEBARDIER 2: Ce ţi-am spus? 


HALEBARDIER 1: Prințesa... sper că ea... 
sforăie. 


HALEBARDIER 2: Speri că ea? Dac-ar 
sforăi ușa, toate problemele ar dispărea. 
E foarte rău că tot prințesa sforăie, și nu 
ușa. 


HALEBARDIER 1: Unde-ai auzit tu de ușă 
care sforăie? 


HALEBARDIER 2: Da' de o ușă care 
vorbește - tu unde-ai auzit?! 


Brusc, amândoi spre public: 


HALEBARDIER 1: Voi auziţi ce spunem...?! 


HALEBARDIER 2: Uite unde te poate 
duce... o prințesă care sforăie... 


HALEBARDIER 1: Voi ce ati face în locul 
prințesei? 


HALEBARDIER 2: Voi ce ati face în locul 
prinților? 

HALEBARDIER 1: (Spre Halebardier 2) 
Mai bine-am trage un pui de somn. 


HALEBARDIER 2: (Spre Halebardier 1) 
Aidreptate. Nu vàd rostul pàzitului. Toti 
fug de prințesă, nimeni n-o vrea și nu-i 
vrea răul. 


HALEBARDIER 1: Păi sforăitul ăla... nu-i 
rău destul?! 


HALEBARDIER 2: Sforăitul o păzește de 
orice pericol. 


Râd amândoi, dar trist. Se întind pe jos. 
Adorm. 

SCENA 9 


Intră Făt-Nefrumos. Nu e frumos - dar nici 
urât. Nu-i semet, ci firesc. În orice caz, nu-i 
perfect. Trece printre străjerii adormiti, 
intră în dormitorul Prințesei. Prinţesa 
zace în pat, distrusă. Arată deplorabil, 
neîngrijită, însă purtarea, vom vedea, îi 
va fi normală. 

PRINȚESA: Ești... real? 

FĂT-NEFRUMOS: Adică? 

PRINȚESA: Nu ești. N-ai cum. 
FĂT-NEFRUMOS: Ai... băut? 


PRINȚESA: N-am voie. (Scurtă pauză) De 
fapt... nici nevoie. Cu beţia e responsabil 
tata. 


FĂT-NEFRUMOS: Și mama? 
PRINȚESA: Poftim? 


FĂT-NEFRUMOS: Regina... cu ce e 
responsabilă? 


PRINȚESA: Cu leșinurile. 


FĂT-NEFRUMOS: Pare că nu-ți pasă. 

PRINȚESA: Chiar nu-mi pasă. (Scurtă 
pauză) Da' nu știu de ce vorbesc cu ceva 
care nu există. 


FĂT-NEFRUMOS: De ce crezi că nu exist? 


PRINȚESA: Tu nu exiști... pentru că... eu 
sforăi. 


FĂT-NEFRUMOS: Wow! 


PRINȚESA: Dacă nu sforăiam, acum eram 
perfectă și inaccesibilă. 


FĂT-NEFRUMOS: Aha. 


PRINȚESA: Dar cum nu mai sunt perfectă, 
tu n-ai cum să fii real. 


FĂT-NEFRUMOS: Ei, na! 


PRINȚESA: Nimeni nu mă vrea. Așa că 
mai bine mănânc jeleuri. 


FĂT-NEFRUMOS: Jeleurile sunt cele mai 
puternice elemente din univers. 


PRINȚESA: (Îl aprobă, în timp ce bagă 
jeleuri în ea) Îhî. 


FĂT-NEFRUMOS: Nu le poate rezista 
nimeni. 


PRINȚESA: Nici nu le rezist. Le mânc! 

FĂT-NEFRUMOS: „Mănânc”. 
PRINTESA: Da, le! 
FĂT-NEFRUMOS: „Mănânci”, nu „mânci”. 


PRINȚESA: Ce aveți toți cu gramatica 
asta?! Indiferent că „mănânc” sau 
„mânc”, eu tot jeleuri înghit! 


Prinţesa bea dintr-o carafă. Apoi râgăie. 
Făt-Nefrumos o privește intrigat-amuzat. 
PRINȚESA: Ce? 

FĂT-NEFRUMOS: A, nimic. 


PRINȚESA: Ei, da. Ştii... nu pot să nu 
râgâi. Mai ales când beau apă cu bule. 


FĂT-NEFRUMOS: Ce-i aia? 
PRINȚESA: Sifon. 
FĂT-NEFRUMOS: ?! 


PRINȚESA: Se va descoperi mai târziu, 
mult mai târziu. Atunci când lumea va 
uita c-a existat o prinţesă care sforăia. 


FĂT-NEFRUMOS: E prea de tot ca să fie 
uitat așa ceva. 

PRINTESA: Ce stii tu? Tu nu existi. Esti 
doar in imaginatia mea. Esti halucinatia 
care mi-o provoacă jeleurile. 


FĂT-NEFRUMOS: „Pe care”. 

PRINȚESA: Poftim ? 

FĂT-NEFRUMOS: „Pe care”, nu „care”. 
Prinţesa ridică din umeri. 
FĂT-NEFRUMOS: Poate că eu sunt chiar 
Prinţul Jeleurilor. 

PRINȚESA: Nu există așa ceva. 


FĂT-NEFRUMOS: Dacă există o Prinţesă 
care râgâie, atunci poate exista orice. 


Prinţesa izbucnește în plâns. Făt-Nefrumos 
se apropie s-o consoleze. 
PRINȚUL:Hai, hai, prințeso, nu plânge... 


PRINȚESA: (Mai miorlăie un pic, apoi își 
șterge lacrimile) Nimeni nu mi-a zis așa, 
„prinţeso”, cu „p” mic... 


FĂT-NEFRUMOS: De unde știi că l-am zis 
cu ,p” mic? 

PRINȚESA: Nu era cu ,p” mic? 
FĂT-NEFRUMOS: Era. 

PRINȚESA: (Revelatie bruscă) Ce aproape 
ești. 

Făt-Nefrumos se dă înapoi. 

A,nu... 


Făt-Nefrumos se reapropie, chiar mai 
mult. 


Ei, nici chiar așa... 


Făt-Nefrumos nu se mai dă înapoi. Prinţesa 
îl privește intrigată. 


Doar mama, tata și guvernanta au fost 
atât de aproape de mine. 
FĂT-NEFRUMOS: Aha. 

PRINȚESA: (După o pauză) Deci nu ţi-e 
frică. 

FĂT-NEFRUMOS: Frică? 

PRINȚESA: Știi tu... că te molipsești. 


FĂT-NEFRUMOS: Aaa... Asta era... 

PRINȚESA: (Brusc intrigată) Chiar, ce 
cauţi aici?! Cum ai intrat?! Ce vrei de la 
mine?! (Se retrage în vârful patului) Sunt 
ciumată! Am acneeeeeeeeeeee! 


FĂT-NEFRUMOS: Si eu. 
PRINȚESA: (Uluită) Ce?! Vezi, deja ai 
luat! Fugi! 


Făt-Nefrumos se preface că pleacă. 


PRINȚESA: Stai! Unde pleci? 
FĂT-NEFRUMOS: Păi n-ai zis să...? 


PRINȚESA: Eu am zis, da' tu ce, te iei 
după mine? 


FĂT-NEFRUMOS: Păi nu ești Prinţesa? 
PRINȚESA: Acum ai zis cu majusculă. 
FĂT-NEFRUMOS: Chiar te pricepi. 


PRINȚESA: Normal! Doar sunt perfec- 
(Se oprește, începe să plângă) 


FĂT-NEFRUMOS: (Consolator) Ei, hai că- 


PRINȚESA: Ai venit să-ți baţi joc de 
mine?! Eu sunt o prințesă, deci cu 

minusculă! Mai mult - sunt o prinţesă 
disperată! 


FĂT-NEFRUMOS: Îmi dau seama. 


PRINȚESA: (Oprindu-se din plâns) Tot 
n-ai plecat? Ești dubios. 


FĂT-NEFRUMOS: Nu știam că o Prinţesă 
folosește cuvinte din astea, gen „dubios”. 
E dubios... 


PRINȚESA: lar ai zis cu majusculă. 
FĂT-NEFRUMOS: De ce-s dubios? 


PRINȚESA: Ai acnee. Nu fugi de mine. Ai 
trecut de străjeri... 


Făt-Nefrumos dă din mână a „ăștia-s 
străjeri?”. 


PRINȚESA: (Revelaţie) la stai! Dacă ai 
acnee... nu ești Prinț! 


FĂT-NEFRUMOS: Nu sunt Print. Nici prinţ. 
Dar nu fiindcă am acnee. 


PRINȚESA: Și-atunci... ce cauţi aici?! 


FĂT-NEFRUMOS: Uite, ca să nu mai 
lungim vorba... Imi placi. 

PRINTESA: Mà placi?! Pe mine?! Esti 
sigur? Eu sforăi, am acneee, râgâi... si... 
ştii tu... asa cum știe tot regatul... 


FĂT-NEFRUMOS: Așa, și? 


PRINȚESA: Păi... eu sunt disperată. O să 
te vreau. Că oricum- (Se oprește) 


FĂT-NEFRUMOS: ...Oricum...? 
PRINȚESA: A, nimic. 


FĂT-NEFRUMOS: ...Oricum nu te vrea 
nimeni. Și-n orice caz, nici un Prinţ. 


Prinţesa îl privește jenată. 

Ai dreptate. Unde mi-a fost mintea?! 
Făt-Nefrumos se îndreaptă spre ușă. 
PRINȚESA: Stai! Stai! Eu sunt... disperată! 
FĂT-NEFRUMOS: Și crezi că e de ajuns? 
PRINȚESA: Da! 


FĂT-NEFRUMOS: Chiar...? 


PRINȚESA: A, nu ăsta era răspunsul 
corect? 

FĂT-NEFRUMOS: Tu chiar ești o Prinţesă. 
Dar eu voiam... o prinţesă. 


PRINȚESA: Adică nu cu majusculă, ci cu 
minusculă?! 


FĂT-NEFRUMOS: Da. Numai că... 


Făt-Nefrumos renunță să mai răspundă. 
lese. 

SCENA 10 


PRINTESA:(Se adresează publicului): 
Deci așa e să fii ne-Prinţesă... Nu te mai 
vor Prinții, ci oamenii obișnuiți. Sforăi, 
râgâi, sughiţi, ai acnee (ce groaznic 
sună!). Nu te venerează nimeni - sau te 
venerează un băiat... ca toți băieţii. Nu 
te mai aclamă mulțimile, nu ti se mai 
fac toate poftele, nu se mai uită nimeni 
la tine cu gura căscată. Mă rog, în afară 
de soțul tău cel obișnuit. (Pauză) Cum 
trăiesc toți oamenii ăștia care nu sunt 
prinți și prințese?! Și sunt atâţia... Mult 
mai mulţi decât noi, cei de viță regală... 
Foarte mulți... (Pauză) Da, voi sunteți 
așa de mulți și așa de... normali...! Cum 
reusiti să trăiţi așa?! Cu coșuri, cu... 
aluniţe! O, groaznic! Cu... gazele alea 
din stomac... Înhhhh...! Zău, spuneți- 
mi, cum vă descurcati? Mie mi se pare 
foarte greu. Groaznic! Spuneţi, vă rog! 
(În funcţie de răspunsurile publicului, se 
improvizează. Eventual se adaugă ceea 
ce urmează:) Știu, sunteţi prea mici ca să 
știți răspunsul... Dar când o să cresteti, 

să vă aduceţi aminte de întrebarea mea. 
Și să-mi răspundeți. Mă veţi găsi pe 
undeva, pe vreo scenă, pe vreo „reţea de 
socializare” — știu, în regatul meu încă 
nu s-a inventat, dar... până vin timpurile 
voastre... se schimbă lucrurile... 

SCENA 11 


FĂT-NEFRUMOS: (Se adresează publicului) 
Voi ce ziceţi? Are rost să mă întorc la ea? 
Dacă ar mai vrea vreun Prinţ, eu n-aș 
mai avea nici o șansă. Nu-i așa? Prinţul 
de Aur, Prinţul Diamantelor, Prinţul de 
Platină... Frumoși, bogați. Fără coșuri 
sau fără pârţuri. Deci... s-o cer de soţie? 
Ce ziceţi? E o domnişoară disperată și 
singură. Dacă îi devin sot, poate că va 
deveni prințesa mea. Dar dacă îi trec 
coșurile și sforăitul...? Atunci ce-o să 
facă? N-o să-i pară rău că m-a luat...? N-o 
să vrea din nou un Print? (Pauză) Eu o 
plac așa... umană cum e... și n-aș vrea s-o 
mai văd nefericită. Poate merită o șansă. 
Voi ce ziceți? Merită? 

SCENA 12 


Ín functie de decizia publicului (obtinutá 
prin vot, într-un fel sau altul, după 
un eventual schimb de argumente și 
contrargumente), această scenă se va juca 
în varianta A sau în varianta B. 


Varianta A: publicul a hotărât ca Făt- 
Nefrumos să-i dea o șansă Prințesei 


Făt-Nefrumos se întoarce la Prinţesă. 
Îngenunchează, în semn de iubire și de 
cerere în căsătorie. Prinţesa, cu toată 
faţa acnee și fericire, îi acceptă omagiul 
și cererea, îi dă mâna și ies împreună 
din dormitor. Halebardierii se trezesc, 
jenați și uimiţi, ies agitându-se să anunțe 
evenimentul, așa că în câteva clipe scena 
se umple de toate personajele, care se 
bucură, aruncă cu flori, orez, confetti 
(Prinții refuzaţi, cu roșii, mere, ouă). 

Varianta B: publicul a hotărât ca Fàt- 
Frumos să nu-i mai dea nici o șansă 
Prințesei 


Făt-Nefrumos iese din scenă. Prințesa 
rămâne singură și tristă. 


Heblu 

